সরু পথটা এসে একটা গেট-এ মিশেছে। তার দু'পাশে লাইন দিয়ে ছেলেমেয়েরা দাঁড়িয়ে ছিলো। ওরা এগিয়ে আসতে একটা মেয়ে হাসিমুখে এগিয়ে এলো সামনে। হাতের ঠোঙা থেকে লাল আবীর বের করে ফরিদার পায়ে আবীর ছুঁইয়ে উঠে দাঁড়িয়ে আঙুল দিয়ে আবীরের রেখা টেনে দিল তার গালে। তারপর ঠোঙাটা বাড়িয়ে ধরল তার সামনে। তার ভেতরে আঙুল ডুবিয়ে মেয়েটির কপালে ছোঁয়ালো ফরিদা। তারপর একটু ইতস্তত করে সামান্য আবীর শোভনের পায়ে ছড়িয়ে দিয়ে একটা প্রণাম করে উঠে দাঁড়াল।